Hindi News

Local

Chhattisgarh

Raipur

Bijapur Maoists Killed A Congress Worker In Suspected Police Informer

झीरम कांड की बरसी पर नक्सलियों ने फिर एक कांग्रेसी कार्यकर्ता को मार डाला

एक वर्ष पहले



कॉपी लिंक

भैरमगढ़ थानाक्षेत्र के कोस्टापारा में पुलिस मुखबिरी के संदेह में हत्या

शादी समारोह से बुलाकर थाने से एक किमी दूर दिया वारदात को अंजाम

बीजापुर. छत्तीसगढ़ में झीरम कांड की बरसी पर शनिवार को नक्सलियों ने एक कांग्रेस कार्यकर्ता की हत्या कर दी। कार्यकर्ता देर रात शादी में शामिल होने के लिए बीजापुर जिले के भैरमगढ़ के कोस्टापारा गया था। नक्सलियों ने मुखबिरी के संदेह में थाने से करीब एक किमी दूर धारदार हथियार से उनका गला काटकर हत्या कर दी। पुलिस ने शव को कब्जे में लेकर पोस्टमार्टम के लिए भिजवा दिया।

1) धारदार हथियार से नक्सलियों ने काट दिया गला

जानकारी के मुताबिक, भैरमगढ़ निवासी कांग्रेसी कार्यकर्ता सहदेव शनिवार को एक शादी में शामिल होने के लिए कोस्टापारा गांव गए हुए थे। यहां पर नक्सलियों ने सहदेव को बुलावा भेजा। इस पर सहदेव उनसे मिलने के लिए चला गया।

थाने से करीब एक किमी दूर हुई इस मुलाकात के दौरान नक्सलियों ने सहदेव पर पुलिस मुखबिर होने का आरोप लगाया। इसके बाद धारदार हथियार से उसका गला रेत दिया और शव गांव के बाहर फेंककर चले गए।

बस्तर की झीरम घाटी में 25 मई 2013 को नक्सलियों ने कांग्रेस की परिवर्तन यात्रा पर हमला कर दिया था। इसमें कांग्रेस के तत्कालीन प्रदेश अध्यक्ष नंदकुमार पटेल, पूर्व केंद्रीय मंत्री विद्याचरण शुक्ल, पूर्व मंत्री महेंद्र कर्मा, पूर्व विधायक उदय मुदलियार सहित 35 नेताओं और कार्यकर्ताओं की मौत हो गई थी।